Alljärgnevad nõuanded sobivad nii uue auto ostjale kui ka olemasolevat majandavale inimesele.
Teel olles: sõida säästlikumalt
- Püsi piirkiiruste nõutud vahemikes. Üle 100 km/h tunnis sõites suureneb kütusekulu eksponentsiaalselt.
- Lõpeta agressiivne sõitmine. Sujuva sõidu ja mitteäkiliste kohaltvõttudega hoiate kokku umbes 5% iga kulutatud liitri kohta.
- Mootori põhjuseta töötamine kulutab samuti kütust. Vältige parklas mootori „käiamist“ ja võimalusel lülitage mootor välja.
- Ühendage sõite. Enne sõitma minekut mõelge, kas saate mõned muud vajalikud sõidud samuti ära teha. Sooja mootoriga sõites vähendate lisakütusekulu, mis tekib külma mootori soojendamisel.
- Kasutage maanteesõidul püsikiiruse hoidjat ja võimalikult kõrgeid käike. Maanteesõitudel hoiate sellega kokku peaaegu 10%.
- Tõstke autost välja kõik ebavajalik. Lisakaal suurendab oluliselt kütusekulu. Iga 30 lisakilo suurendab kütusekulu umbes 2%.
- Kui võimalik, ärge auto katusel midagi vedage. Täis katuseraam tekitab tuuletakistust ja sellest tulenevalt suureneb kütusekulu kuni 5%.
Garaažis: hoolda oma autot
- Auto mootor tuleb hoida tootja nõutud seades. Autodega on kaasas kasutusjuhend, mille abil saate vajalikke korrigeerimisi teha. Selle abil hoiate kokku vähemalt 4% kütusekulust.
- Hoidke rehvirõhk normaaltasemel, võite säästa 3%.
- Vahetage õli vastavalt vajadusele. Õige mootoriõli kasutamine hõlbustab auto mootori tööd ja sellega vähendate kütusekulu.
- Kontrollige ja vahetage õhufiltreid vastavalt vajadusele. Ummistunud filter võib pärssida auto suutlikkust kuni 10%.
Tanklas: võta nõutud oktaanarvuga kütust
- Kasutusjuhendis ja mõnede autode kütusepaagi luugi peal on kirjas nõutud oktaanarv(nt 92, 95 või 98). Enamikel juhtudel on nõutud kütus 95, mõningatel juhtudel madalam või kõrgem. Madalama kasutamine kahjustab mootorit ja kõrgema kasutamine on raha raiskamine.
Reklaamidest saadud infot kontrolli
- Tihtipeale lubatakse esialgu uskumatuid kütusekulu sääste erinevate seadmete ja kütuselisandite abiga. Pahatihti on tegemist pettuste ja muu kahtlasega, mis lõppkokkuvõttes ei säästa kütust, raha ja vahel lõhuvad mootorit. Olge ettevaatlik!
Esinduses: kaaluge alternatiive
- Alternatiivkütuseid kasutavad autod kasutavad metanooli, etanooli, maagaasi, vedelgaasi ehk petrooleumit, elektrit ja muid viise auto edasi liigutamiseks. Ostes uut masinat küsige, kui suur taoliste masinate kulu kilomeetri kohta. Vahel ei ole alternatiivid paremad kui bensiin ja diisel.
- Uued diiselmootorid ja bensiin-elekter hübriidid on väga ökonoomsed. Mõnel juhul on saavutatud väiksema mootori ja kütusekuluga suurem võimsus ja paremad sõiduomadused. Kaaluge alternatiive ja uurige kõigist võimalikest allikatest.